ભાવનગર – બાંદ્રા એક્સપ્રેસ ટ્રેઈન ધોળા જંકશન પર આવી પહોંચી. છેલ્લે ખુલેલા બે જનરલ ડબ્બામાં આજ આરામથી જગ્યા મળી ગઈ. હું મારી સુટકેશ લઈને બારી પાસેની સિંગલ સીટ પર ગોઠવાઈ ગયો .પાણીની બોટલ સામેના હુકમાં ભરાવી. હું નિરાંતે બેસીને ડબ્બાનું નિરિક્ષણ કરવા લાગ્યો. સીતેરને પાર પહોંચેલ એક વયોવૃદ્ધ દંપતી અને સાથે એક ૧૮ વરસની છોકરી અને ૧૫ વરસનો છોકરો મારા જ ડબ્બામાં પ્રવેશ્યા. પોતપોતાનો સામાન મુકીને સહુ બેઠાં. મેં જોયું કે દીકરીએ બધો જ સામાન ચેક કર્યો અને પછી એ પેલી વૃદ્ધ દંપતીની બાજુમાં બેસી. છોકરો સામેની સીટ પર એકલો એકલો મોબાઈલમાં ગેઈમ રમી રહ્યો હતો.